# data[].attributes.headline
Dobročinná zbierka Biela pastelka 24.9. 2021

# data[].attributes.subject
Dobročinná zbierka Biela pastelka 24.9. 2021

# data[].attributes.body
Dňa 24.9. 2021 sme sa na našej škole zapojili do celoslovenskej verejnej dobročinnej zbierky na pomoc nevidiacim a slabozrakým občanom pod názvom ,,Biela pastelka 2021".

V tento deň členovia Žiackej školskej rady predávali biele pastelky ako symbol sveta neviditeľných línií, symbol sveta nevidiacich a výraz ľudskej solidarity a dobrej vôle. Výnos zbierky je určený na poskytovanie špecializovaného sociálneho poradenstva a špeciálne výcvikové programy zamerané na výuku chôdze s bielu palicou, čítania a písania Braillovým písmom a iných špeciálnych zručností, ktoré nevidiacim ľuďom pomáhajú priblížiť sa normálnemu životu.

Ďakujeme všetkým, ktorí sa akýmkoľvek spôsobom podieľali na úspešnej realizácii zbierky, v rámci ktorej žiaci našej školy vyzbierali spolu 185 €.

Dobrovoľníčka Viki počas zbierkového dňa: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT00MA%3D%3D#photos:album:523

# data[].attributes.body
"Netrávme v aute večnosť!" Tak znelo heslo tohtoročnej kampane podporujúcej zdravé, ekologické a bezpečné dochádzanie žiakov, pedagógov a zamestnancov do škôl.

Na kampaň Do školy na bicykli sme sa na našej škole dobre pripravili. Vedenie školy zabezpečilo dostatočný počet stojanov na bicykle, aby sa žiaci nebáli o ich uskladnenie nielen počas kampane, ale aj po zvyšok školského roka. Žiaci Školskej rady sa postarali o propagáciu kampane a ranné dozory.

V poradí 7. ročník kampane sme úspešne odštartovali 27. septembra a ukončili 8. októbra 2021. Cieľom kampane bolo podporiť akýkoľvek zdravý a udržateľný spôsob dopravy do školy. Žiaci, ktorí absolvovali minimálne 9/10 jázd do školy na bicykli, či kolobežke boli ocenení. Teší nás záujem žiakov základnej školy, zamestnancov, ale aj tých najmenších – škôlkárov o zapojenie do súťaže.

Nezabúdajme však, že kampaňou to nekončí. Vytvárajme spolu prostredie, v ktorom je cesta do školy bezpečná a zábavná po celý školský rok!

Video z kampane: do_skoly_na_bicykli.mp4.

Fotky z vyhodnotenia najvytrvalejších žiakov: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT00MA%3D%3D#photos:album:529

# data[].attributes.body
Ďakujeme všetkým rodičom, ktorí sa so svojimi deťmi zapojili do jesennej výzdoby školy. Žiacka školská rada vybrala najkrajšie aranžmány:

1. miesto P. Galová

2. miesto S. Števánková

3. miesto E. Filipová

4. miesto M. Čerňanský

Prinesené aranžmány boli odmenené, môžete si ich pozrieť na fotkách: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT0yMA%3D%3D#photos:album:535

# data[].attributes.headline
Súťaž o najkrajšie vyzdobenú vianočnú triedu 1.-8.12. 2021

# data[].attributes.subject
Súťaž o najkrajšie vyzdobenú vianočnú triedu 1.-8.12. 2021

# data[].attributes.body
Na začiatku decembra vyhlásila Žiacka školská rada súťaž o najkrajšie vyzdobenú vianočnú triedu. Víťazná trieda, a teda každý žiak, ktorý sa do výzdoby zapojil, mohol získať žolíka na neskúšanie v jeden deň podľa vlastného výberu v mesiaci február 2022.

V triedach 1. stupňa bolo veľa krásnych vianočných výrobkov a prác so zimnou tematikou. Všetky triedy boli pekné a niečím zaujímavé. Malým žiakom však pomáhali aj pani učiteľky, a preto všetky deti z ročníkov 1. - 4. získavajú za svoju snahu sladkú odmenu.

Na druhom stupni boli triedy rozmanité a pestré. Piataci na svoju výzdobu použili veľa vianočných dekorácií. Šiestaci a siedmaci mali výzdobu tried originálnu, peknú, čistú a usporiadanú. V triedach ôsmakov a deviatakov sa objavil náznak vianočnej výzdoby, no zapojilo sa málo žiakov.

Kto je teda víťazom na druhom stupni? Odborná porota zhodnotila, že víťazného žolíka získavajú zapojení žiaci z tried 6. A, 7. A, 5. A a 5. B! Gratulujeme!

Ako to v triedach vyzeralo si môžete pozrieť na fotografiách: https://zskamennaporuba.edupage.org/news/#photos:album:545

# data[].attributes.body
Na začiatku mesiaca December, sa žiaci rozhodli jednotlivých tried zapojili do dobrovoľnej aktivity ADVENTNÉ ÚLOHY. Žiaci v každej triede si na dvere z vnútornej strany nalepili adventný kalendár. Zástupcovia ŽŠR každý deň vybrali úlohu a snažili sa ju spoločne so spolužiakmi splniť. Splnenú úlohu si žiaci nalepili do kalendára.

Adventné úlohy si žiaci zhodnotili pred Vianocami na triednickej hodine. Aktivity sa žiakom páčili, pretože ich mali plniť nielen v škole ale aj doma s rodinou.

# data[].attributes.body
V týždni od 7. do 11.2. 2022 mali žiaci možnosť napísať si milý odkaz a vhodiť ho do schránok, ktoré vyrobili členovia ŽŠR, na každom poschodí.

Valentínska pošta bola odovzdaná 14.2. 2022.

# data[].attributes.body
V pondelok 21.3. sa každoročne koná PONOŽKOVÁ VÝZVA. Rozdielne ponožky symbolizujú Svetový deň Downovho Syndrómu, pretože ľudia s Downovým Syndrómom majú o jeden 21. chromozóm v tvare ponožky naviac. Tento deň sa na znak oslavy ľudskej jedinečnosti nosia dve rozdielne ponožky.

Cieľom výzvy je šíriť povedomie o ľuďoch s Downovým syndrómom. Ich prijatie spoločnosťou, šanca na bežné vzdelávanie, či príležitosť na prácu ešte stále nie je samozrejmosťou. Práve vďaka informovanosti a pozitívnemu príkladu z osobnej skúsenosti môže každý z nás búrať predsudky a pomôcť im, aby sa stali rovnocennými členmi spoločnosti a mohli realizovať svoje sny – žiť plnohodnotný život.

Aj my sme sa zapojili do Ponožkovej výzvy obutím rozdielnych dvoch ponožiek v pondelok 21. marca.

Fotky: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT00MA%3D%3D#photos:album:565

# data[].attributes.body
Takéto milé prekvapenie si pripravili členovia Žiackej školskej rady pre každú pani učiteľku pri vchode do školy. Dnešný deň nebol len obyčajným pondelkom. Dnešný deň sme si pripomenuli Deň učiteľov.

Rozhlasom sa rozoznela správa:

Učitelia sú srdcom vzdelávacieho systému. Povolanie učiteľa nie je ľahké. Vyžaduje si veľa trpezlivosti, ochoty, pochopenia, lásky k deťom. Je to práca, ktorú nemôže vykonávať hocikto. Vyžaduje si veľa úsilia. Tento deň je oslavou všetkých učiteľov, ktorých práca je aj ich poslaním a preto si zaslúžia za svoje znalosti, trpezlivosť, obetavosť a úctu poďakovanie. Preto sa Vám, milí učitelia,  chceme poďakovať za každú chvíľku strávenú s nami! Za všetko, čo ste nás už naučili a za všetko, čo nás ešte naučíte. Za každú známku, za každé vysvetlenie. Zároveň Vám k Vášmu sviatku prajeme veľa zdravia, pochopenia a trpezlivosti pri zvládaní každodenných situácií s nami.

Milí učitelia, za všetko čo vieme, s láskou Vám dnes ĎAKUJEME!

Vaši žiaci

# data[].attributes.body
Vo štvrtok 28. apríla sa na našej škole konala zbierka ku Dňu narcisov, ktorú každoročne organizuje Liga proti rakovine. Za dobrovoľný príspevok si veľa žiakov, či zamestnancov a obyvateľov obce priplo kvietok na podporu onkologicky chorých pacientov.

Spoločne sme vyzbierali 385,24€.

Ďakujeme!

# data[].attributes.body
O tanečnú rozcvičku sa postarali členky žiackej školskej rady:

Kristínka Badžgoňová, 8.A
Lili Balážová, 8.A
Simonka Jánošíková, 9.A

Video: https://zskamennaporuba.edupage.org/news/#news-1561

# data[].attributes.body
Fotky: https://zskamennaporuba.edupage.org/news/#news-1578

# data[].attributes.body
Deň najlepších priateľov je dňom oslavy pravého priateľstva.

V dnešný deň mohli žiaci porušiť zasadací poriadok a sadnúť si so svojim kamarátom do lavice!

Foto: https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT02MA%3D%3D#photos:album:595

# data[].attributes.body
Dňa 14.6. 2022 sa na našej škole uskutočnil deň bez školskej tašky. Žiaci si mali školské pomôcky priniesť v niečom, čo by nahradilo klasickú školskú tašku. S výzvou prišli členovia Žiackej školskej rady. Cieľom tohto dňa bolo upozorniť na milióny detí vo svete, ktoré denne nosia pomôcky v ruke do školy vzdialenej niekoľko kilometrov bez nároku na školskú aktovku, či tašku. Naši žiaci sa tak zapojili do akcie na podporu vzdelávania v krajinách tretieho sveta. Počas celého dňa bolo možné sledovať žiakov, ktorí si nosili svoje školské pomôcky v najrôznejších predmetoch od nákupného košíka cez darčekovú tašku až po boby. O tom, ako sa akcia vydarila, sa môžete presvedčiť na fotografiách:

https://zskamennaporuba.edupage.org/news/?eqa=d2lkPW5ld3NfUGFnaW5hdG9yXzEmbmV3c2FyY2hpdmVmPSZvZmZzZXRfbmV3c19QYWdpbmF0b3JfMT02MA%3D%3D#photos:album:598

# data[].attributes.attachment_link.title
Beige Thank you with watercolor texture, square card

# data[].attributes.body
Ďakujem aktívnym členom v Žiackej školskej rade za pomoc pri organizovaní a realizácii jednotlivých aktivít v tomto šk. roku 2021/2022. :-)